Gerhard Ludvig Lahde

Gerhard Ludvig Lahde (1765–1833) var kobberstikker, og sønn av en skredder i Bremen.
Lahde gikk først i gullsmedlære i Kiel. Etter at han var blitt svenn, reiste han i 1787 sammen med C.D. Fritzsch til København for å utdanne seg til kunstner. 
miniatyr|venstre|Kobberstikk av en handelsmann. Opprinnelig tekst: «KLÆDEDRAGTER I KIØBENHAVN. Spekhöker - Käsehöker. faaes hos Lahde; Gothersgade 125.» Kobberstikk av Lahde etter originaltegning av J. Senn 
I København fikk han adgang til Kunstakademiet, hvor han etter hvert vant den lille sølvmedaljen i 1790. Han konsentrerte seg om kobberstikkerkunsten og fikk noe understøttelse fra sin fødeby Bremen. Han  vant den store sølvmedalje i 1791 og i 1792 den lille guldmedaljen for et kobberstikk etter Guercino. 
Han hadde planlagt å returnere til hjemlandet, men endret seg og knyttet seg mer og mer til Danmark. Allerede i 1792 fikk han dansk statsborgerskap.

Yrkesmessig hadde han mye å gjøre med å utføre portretter og i 1799 ble han hoffkobberstikker.
Han kjøpte seg etter hvert hus i København, drev kunsthandel med sine kobberstikk og hadde yngre kunstnere som Johan Heinrich Senn og Christoffer Wilhelm Eckersberg til å tegne og male for seg. 
Han valgte emner som var populære i tiden, slik som  Christiansborgs brann i 1794, klesdrakter, Thorvaldsens verker osv.
Dessuten utga han bl.a.Samling af fortjente Mænds Portrætter (12 portrætter, 1798-1801).

 Referanser 

 Eksterne lenker 

 Lahde på Prosjekt Runeberg


Kategori:Danske grafikere
Kategori:Alumni fra Det Kongelige Danske Kunstakademi
Kategori:Den danske gullalder
Kategori:Personer fra Bremen‎